smcproject/ml-wiki-sentences huggingface dataset:
മുകളിലെ കോഡ് സ്‌നിപ്പെറ്റിൽ, src -യുടെ ഉള്ളടക്കങ്ങൾ dst -ലേക്ക് പകർത്താൻ പ്രോഗ്രാം ശ്രമിക്കുന്നു, അതേസമയം ഡെസ്റ്റിനേഷൻ ബഫറിനായി മതിയായ മെമ്മറി അനുവദിക്കാൻ വേണ്ടി malloc-ന്റെ റിട്ടേൺ മൂല്യം പരിശോധിക്കുന്നു.
ഫോർമാറ്റ്-സ്ട്രിംഗ് ആക്രമണം തടയൽ
ഒരു മലിഷ്യസ് ഉപയോക്താവ് ഫോർമാറ്റിംഗ് കഴിവുകൾ ചൂഷണം ചെയ്യാൻ ലക്ഷ്യമിട്ട് പ്രിന്റ്എഫ്()(printf()) പോലുള്ള ഒരു ഫംഗ്‌ഷനിലേക്ക് ക്രാഫ്റ്റ് ചെയ്‌ത ഇൻപുട്ട് നൽകുമ്പോൾ ഒരു ഫോർമാറ്റ് സ്‌ട്രിംഗ് അറ്റാക്ക് സംഭവിക്കുന്നു.
ഇൻപുട്ട് കൈകാര്യം ചെയ്യുന്നതിലൂടെ, ആക്രമണകാരിക്ക് പ്രോഗ്രാമിന്റെ മെമ്മറി സ്റ്റാക്കിൽ നിന്നുള്ള സെൻസിറ്റീവ് ഡാറ്റ വായിക്കാനോ അനധികൃതമായി കണ്ടന്റ് എഴുതാനോ കഴിയും, ഇത് മൂലം സിസ്റ്റത്തിന്റെ സുരക്ഷയിൽ വീഴ്ച സംഭവിക്കാൻ സാധ്യതയുണ്ട്.
സി പ്രിന്റ്എഫ് ഫംഗ്ഷൻ stdout-ലേക്ക് ഔട്ട്പുട്ട് എഴുതുന്നു.
പ്രിന്റ്എഫ് ഫംഗ്‌ഷന്റെ പരാമീറ്റർ ശരിയായി ഫോർമാറ്റ് ചെയ്‌തിട്ടില്ലെങ്കിൽ, നിരവധി സെക്യുരിറ്റി ബഗുകൾ സംഭവിക്കാവുന്നതാണ്.
ഫോർമാറ്റ് സ്ട്രിംഗ് ആക്രമണത്തിന് ഇരയാകാവുന്ന ഒരു പ്രോഗ്രാം ചുവടെയുണ്ട്.
int vulnerable_print ( char * malicious_input ) { printf ( malicious_input ); }
പ്രോഗ്രാമിലേക്ക് അയച്ച ഒരു മലിഷ്യസ് ആർഗ്യുമെന്റ് "%s%s%s%s%s%s%s" ആയിരിക്കാം, അത് തെറ്റായ മെമ്മറി റീഡുകൾ മൂലം പ്രോഗ്രാമിനെ ക്രാഷ് ചെയ്യും.
ഇന്റിജർ-ഓവർഫ്ലോ പ്രിവൻഷൻ
പൂർണ്ണസംഖ്യകൾക്കായി(integer) അനുവദിച്ച മെമ്മറിയുമായി പൊരുത്തപ്പെടാൻ കഴിയാത്തത്ര വലിയ ഒരു സംഖ്യ ഉപയോഗിച്ച് ഒരു കണക്കുകൂട്ടൽ നടത്തുമ്പോൾ, ഇത് പിശകുകളോ വൾനറബിലിറ്റികളോ ഉണ്ടാക്കിയേക്കാം.
ഒരു പ്രോഗ്രാമിലെ ഇന്റിജർ ഓവർഫ്ലോ പരിശോധിക്കുന്നതിരുന്നാൽ  അത് മൂലം ബഗുകൾക്കും സുരക്ഷാ പ്രശ്നങ്ങൾക്കും ഇടയാക്കും.
x, y എന്നിവയുടെ ആകെത്തുക ഒരു നിർവ്വചിച്ച മൂല്യമായ MAX-നേക്കാൾ കുറവോ തുല്യമോ ആണെന്ന് സ്ഥിരീകരിക്കാൻ ശ്രമിക്കുന്ന സി++ ഫംഗ്‌ഷൻ ചുവടെ ചേർത്തിട്ടുണ്ട്: bool sumIsValid_flawed ( unsigned int x , unsigned int y ) { unsigned int sum = x + y ; return sum = MAX ; }
സങ്കലന പ്രവർത്തനത്തിൽ ഇന്റിജർ ഓവർഫ്ലോ പരിശോധിക്കുന്നില്ല എന്നതാണ് ഈ കോഡിന്റെ പ്രശ്നം.
x, y എന്നിവയുടെ ആകെത്തുക unsigned int ന്റെ വിലയേക്കാൾ കൂടുതലാണെങ്കിൽ, കൂട്ടിച്ചേർക്കൽ പ്രവർത്തനം മൂലം ഓവർഫ്ലോ ചെയ്യും, ഒരുപക്ഷേ x, y എന്നിവയുടെ ആകെത്തുക MAX-നേക്കാൾ കൂടുതലാണെങ്കിലും, MAX-നേക്കാൾ കുറവോ തുല്യമോ ആയ മൂല്യത്തിന് കാരണമാകാം.
തുക x, y എന്നിവയെക്കാൾ വലുതോ തുല്യമോ ആണെന്ന് സ്ഥിരീകരിക്കുന്നതിലൂടെ ഓവർഫ്ലോ പരിശോധിക്കുന്ന ഒരു ഫംഗ്‌ഷൻ ചുവടെ കൊടുത്തിട്ടുണ്ട്.
തുക ഓവർഫ്ലോ ആണെങ്കിൽ, തുക x-ൽ കുറവോ അല്ലെങ്കിൽ y-ൽ കുറവോ ആയിരിക്കും.
bool sumIsValid_secure ( unsigned int x , unsigned int y ) { unsigned int sum = x + y ; return sum x sum y sum = MAX ; } അവലംബം 1 2 ↑ ↑ ↑
സെക്യുർ ബൈ ഡിസൈൻ ഇംഗ്ലീഷ് വിലാസം https://ml.wikipedia.org/wiki/Secure_by_design ഒരു പരമ്പരയുടെ ഭാഗം ഇൻഫോർമേഷൻ സെക്യൂരിറ്റി വെക്റ്റോറിയൽ പതിപ്പ് ബന്ധപ്പെട്ട സുരക്ഷാ വിഭാഗങ്ങൾ കമ്പ്യൂട്ടർ സുരക്ഷ ഓട്ടോമോട്ടീവ് സുരക്ഷ സൈബർ കുറ്റകൃത്യം സൈബർ സെക്സ് ട്രാഫിക്കിംഗ് കമ്പ്യൂട്ടർ ഫ്രോഡ് സൈബർഗെഡോൺ സൈബർ ഭീകരത സൈബർ യുദ്ധം ഇലക്ട്രോണിക് യുദ്ധം ഇൻഫോർമേഷൻ വാർഫെയർ ഇന്റർനെറ്റ് സുരക്ഷ മൊബൈൽ സുരക്ഷ നെറ്റ്വർക്ക് സുരക്ഷ പകർപ്പ് സംരക്ഷണം ഡിജിറ്റൽ റൈറ്റ്സ് മാനേജ്മെന്റ് ഭീഷണികൾ ആഡ്വെയർ അഡ്വാൻസ്ഡ് പെർസിസ്റ്റൻസ് ത്രെഡ് ആർബിട്ടറി കോഡ് എക്സിക്യൂഷൻ ബാക്ക്ഡോർ ഹാർഡ്വെയർ ബാക്ക്ഡോറ്സ് കോഡ് ഇന്റജക്ഷൻ ക്രൈംവെയർ ക്രോസ്-സൈറ്റ് സ്ക്രിപ്റ്റിംഗ് ക്രിപ്റ്റോജാക്കിംഗ് മാൽവെയർ ബോട്ട്നെറ്റ് ഡാറ്റ ബ്രീച്ച് ഡ്രൈവ്-ബൈ ഡൗൺലോഡ് ബൗസർ ഹെൽപ്പർ ഒബജ്ക്ട് വൈറസുകൾ ഡാറ്റാ സ്ക്രാപ്പിംഗ് ഡിനയൽ ഓഫ് സർവ്വീസ് ചോർത്തൽ ഇ-മെയിൽ ഫ്രോഡ് ഇ-മെയിൽ സ്കൂപ്പിംഗ് എക്സ്പ്ലോയിറ്റിസ് കീലോഗേഴ്സ് ലോജിക് ബോംബ്സ് ടൈം ബോംബ്സ് ഫോർക്ക് ബോംബ്സ് സിപ് ബോംബ്സ് ഫ്രോഡുലന്റ് ഡൈലേഴ്സ് മാൽവെയർ പേലോഡ് ഫിഷിങ് പോളിമോർഫിക് എഞ്ചിൻ പ്രിവിലേജ് എസ്കലേഷൻ റാൻസംവെയർ റൂട്ട്കിറ്റ്സ് ബൂട്ട്കിറ്റുകൾ സ്കേയർവെയർ ഷെൽകോഡ് സ്പാമിംഗ് സോഷ്യൽ എഞ്ചനീയറിംഗ് സ്ക്രീൻ സ്ക്രാപ്പിംഗ് സ്പൈവെയർ സോഫ്റ്റ്വെയർ ബഗ്സ് ട്രോജൻ ഹോഴ്സ് ഹാർഡ്വെയർ ട്രോജൻസ് റിമോർട്ട് അസ്സസ് ട്രോജൻസ് വൾനറബിലിറ്റി വെബ് ഷെൽസ് വൈപ്പർ വോംസ് എക്സ്ക്യുഎൽ ഇഞ്ചക്ഷൻ റോഗ് സെക്യുരിറ്റി സോഫ്റ്റ്വെയർ സോംബി പ്രതിരോധങ്ങൾ ആപ്ലിക്കേഷൻ സെക്യുരിറ്റി സെക്യുർ കോഡിംഗ് സെക്യുർ ബൈ ഡിഫോൾട്ട് സെക്യുർ ബൈ ഡിസൈൻ മിസ്യൂസ് കേസ് കമ്പ്യൂട്ടർ ആക്സസ് കൺട്രോൾ ഓതന്റിക്കേഷൻ മൾട്ടി-ഫാക്ടർ ഓതന്റിക്കേഷൻ ഓതറൈസേഷൻ കമ്പ്യൂട്ടർ സുരക്ഷാ സോഫ്റ്റ്വെയർ ആന്റിവൈറസ് സോഫ്റ്റ്വെയർ സുരക്ഷാ കേന്ദ്രീകൃത ഓപ്പറേറ്റിംഗ് സിസ്റ്റം ഡാറ്റ കേന്ദ്രീകൃത സുരക്ഷ ഓഫുസ്ക്കേഷൻ (സോഫ്റ്റ്വെയർ) ഡാറ്റ മാസ്കിംഗ് എൻക്രിപ്ഷൻ ഫയർവാൾ നുഴഞ്ഞുകയറ്റം കണ്ടെത്തുന്നതിനുള്ള സംവിധാനം ഹോസ്റ്റ്-ബേസ്ഡ് ഇൻട്രൂഷൻ ഡിറ്റക്ഷൻ സിസ്റ്റം (HIDS) അനോമലി ഡിറ്റക്ഷൻ സെക്യുരിറ്റി ഇൻഫോർമേഷൻ ആൻഡ് ഇവന്റ് മാനേജ്മെന്റ് (SIEM) മൊബൈൽ സെക്യുർ ഗേറ്റ്‌വേ റൺടൈം ആപ്ലിക്കേഷൻ സെൽഫ്-പ്രോട്ടക്ഷൻ ക സ തി
സോഫ്‌റ്റ്‌വെയർ എഞ്ചിനീയറിംഗിൽ സെക്യുർ ബൈ ഡിസൈൻ എന്നതിനർത്ഥം സോഫ്‌റ്റ്‌വെയർ ഉൽപ്പന്നങ്ങളും സോഫറ്റ്വെയറിന്റെ കഴിവുകളും അടിസ്ഥാനപരമായി സുരക്ഷിതമായി രൂപകൽപ്പന ചെയ്‌തിരിക്കുന്നു എന്നാണ്.
സോഫ്‌റ്റ്‌വെയർ നിർമ്മിക്കുമ്പോൾ, അത് ആദ്യം മുതൽ സുരക്ഷിതമായി സൂക്ഷിക്കുന്നതിനുള്ള വിവിധ മാർഗങ്ങളെക്കുറിച്ച് ചിന്തിക്കുന്നു.
മികച്ച സുരക്ഷാ പ്ലാൻ തിരഞ്ഞെടുക്കുകയും എല്ലാ ഡെവലപ്പർമാരും അത് പിന്തുടരുന്നുവെന്ന് ഉറപ്പാക്കുകയും ചെയ്യുന്നു, അതിനാൽ സോഫ്‌റ്റ്‌വെയർ സുരക്ഷിതവും വിശ്വസനീയവുമാണ്.
ആ പാറ്റേണുകൾ ആദ്യം സുരക്ഷാ ആവശ്യങ്ങൾക്കായി നിർമ്മിച്ചതല്ലെങ്കിൽപ്പോലും, സുരക്ഷ വർദ്ധിപ്പിക്കാൻ കഴിയുന്ന സ്മാർട്ട് ഡിസൈൻ പാറ്റേണുകൾ ഉപയോഗിക്കുന്നത് നല്ലതാണ്.
ഇത് വീൽ പുനർനിർമ്മിക്കാതെ തന്നെ സോഫ്റ്റ്‌വെയറിന് ഒരു അധിക പരിരക്ഷ നൽകുന്നു.
സുരക്ഷിതമായി സോഫ്റ്റ്‌വെയർ നിർമ്മിക്കുന്നതിനും സ്വകാര്യ വിവരങ്ങൾ സുരക്ഷിതമായി സൂക്ഷിക്കുന്നതിനുമുള്ള ഗോ-ടു രീതി പോലെയാണ് സെക്യുർ ബൈ ഡിസൈൻ.
തുടക്കം മുതൽ എല്ലാം സുരക്ഷിതമാണെന്ന് ഉറപ്പാക്കുന്ന വിശ്വസനീയമായ മാർഗമാണിത്.
ഒരു സിസ്റ്റത്തിന്റെ സുരക്ഷ രൂപകൽപന ചെയ്യുമ്പോൾ, സുരക്ഷാ ആശങ്കകൾ പരിഹരിക്കുന്നതിനുള്ള തെളിയിക്കപ്പെട്ട വഴികൾ സ്ഥാപിച്ചിട്ടുള്ള തന്ത്രങ്ങളും പാറ്റേണുകളും അടിസ്ഥാനമാക്കിയാണ്  തീരുമാനങ്ങൾ എടുക്കുന്നത്.
സിസ്റ്റത്തിന്റെ സുരക്ഷിതത്വം വിശ്വസനീയമായ രീതിയിൽ ഉറപ്പാക്കാൻ പുനരുപയോഗിക്കാവുന്ന ഹാൻഡി ടെക്നിക്കുകൾ പോലെയാണ് ഇവ.
സുരക്ഷാ തന്ത്രങ്ങളും പാറ്റേണുകളും യൂസർ ഓതന്റിക്കേഷൻ, ആക്സസ് കൺട്രോൾ, ഡാറ്റ എൻക്രിപ്ഷൻ, സിസ്റ്റം മോണിറ്ററിംഗ് തുടങ്ങിയ നടപടികൾ നടപ്പിലാക്കുന്നതിലൂടെ ഒരു സിസ്റ്റം സുരക്ഷിതമായി തുടരുന്നുവെന്ന് ഉറപ്പാക്കുന്ന തന്ത്രങ്ങളും ഡിസൈനുകളുമാണ്.
ആക്രമണങ്ങളെ അഭിമുഖീകരിക്കുമ്പോൾ പോലും, ഈ തന്ത്രങ്ങൾ സ്വകാര്യത, ഡാറ്റാ ഇന്റഗ്രിറ്റി, ഉത്തരവാദിത്തം എന്നിവ പോലുള്ള ആവശ്യകതകൾ ഉയർത്തിപ്പിടിക്കാൻ സഹായിക്കുന്നു, സിസ്റ്റത്തിന്റെ ലഭ്യത സംരക്ഷിക്കുകയും നിരാകരിക്കാതിരിക്കുകയും ചെയ്യുന്നു.
ഒരു സോഫ്‌റ്റ്‌വെയർ സിസ്റ്റത്തിന്റെ സുരക്ഷ ഉറപ്പാക്കുന്നതിന്, ശക്തമായ ഒരു സെക്യുരിറ്റി ആർക്കിടെക്‌ചർ രൂപകൽപന ചെയ്യേണ്ടത് പ്രധാനമാണ്, മാത്രമല്ല സെക്യുരിറ്റി പേർസിറ്റൻസ് നിലനിർത്തുന്നതിന് അപ്‌ഡേറ്റ് ചെയ്‌ത സുരക്ഷാ തന്ത്രങ്ങളും പാറ്റേണുകളും സോഫ്റ്റ്‌വെയർ ഡെവലപ്പ്മെന്റിലേക്ക് മാപ്പ് ചെയ്യേണ്ടത് ആവശ്യമാണ്.
പ്രതീക്ഷിക്കാവുന്ന ആക്രമണങ്ങൾ
സോഫ്‌റ്റ്‌വെയറിനുമേൽ മലിഷ്യസ് ആക്രമണങ്ങൾ സംഭവിക്കുമെന്ന് അനുമാനിക്കേണ്ടതാണ്, ഇതിന്റെ ആഘാതം കുറയ്ക്കാൻ ശ്രദ്ധിക്കണം.
അസാധുവായ ഉപയോക്തൃ ഇൻപുട്ടിനൊപ്പം സുരക്ഷാ വൾനറബിലിറ്റി പ്രതീക്ഷിക്കാം.
ഡൊമെയ്ൻ-ഡ്രൈവ് ഡിസൈൻ അല്ലെങ്കിൽ ക്ലൗഡ്-നേറ്റീവ് ആർക്കിടെക്ചർ പോലെയുള്ള സുസ്ഥിരമായ സോഫ്‌റ്റ്‌വെയർ ഡിസൈൻ അപ്രോച്ചുകൾ ഉപയോഗിക്കുന്നത് അപകടസാധ്യതകളിലേക്ക് നയിച്ചേക്കാവുന്ന തെറ്റുകൾ വരുത്താനുള്ള സാധ്യത കുറയ്ക്കുന്നതിലൂടെ സുരക്ഷ വർദ്ധിപ്പിക്കും.
ഈ ഡിസൈൻ തത്വങ്ങൾ തുടക്കത്തിൽ സുരക്ഷയ്ക്കായി ഉദ്ദേശിച്ചിരുന്നില്ലെങ്കിലും, കരുത്തുറ്റ ഘടനകൾക്കും മികച്ച സമ്പ്രദായങ്ങൾക്കും അവർ ഊന്നൽ നൽകുന്നത് സ്വാഭാവികമായും കൂടുതൽ സുരക്ഷിതമായ സോഫ്‌റ്റ്‌വെയർ വികസന പ്രക്രിയയ്ക്ക് സംഭാവന നൽകുന്നു.
മികച്ച ഡിസൈൻ തത്വങ്ങളിലൂടെ സുരക്ഷ ശക്തിപ്പെടുത്തുക
നല്ല ഡിസൈനുകൾ രഹസ്യമായി സൂക്ഷിക്കേണ്ടതില്ല; വാസ്തവത്തിൽ, കാര്യങ്ങൾ രഹസ്യമായി സൂക്ഷിക്കുന്നത് ചില ആക്രമണകാരികളെ തടയാൻ സാധിക്കും.
കാര്യങ്ങൾ സങ്കീർണ്ണമാക്കി ആക്രമണകാരികൾക്ക് ബുദ്ധിമുട്ടുണ്ടാക്കുകയാണെങ്കിൽ, അവർ ഹാക്ക് ചെയ്യാനുള്ള ശ്രമം ഉപേക്ഷിച്ചേക്കാം.
കാര്യങ്ങൾ രഹസ്യമായി സൂക്ഷിക്കാനുള്ള ശ്രമങ്ങൾക്കിടയിലും, വിവിധ ആക്രമണകാരികൾ ഒടുവിൽ ഈ നടപടികളെ മറികടക്കാനുള്ള വഴികൾ കണ്ടെത്തിയേക്കാം, ഇത് സുരക്ഷയ്ക്കായി രഹസ്യാത്മകതയെ മാത്രം ആശ്രയിക്കുന്നതിന്റെ പരിമിതികൾ എടുത്തുകാണിക്കുന്നു.
കാലക്രമേണ വൈവിധ്യമാർന്ന ഭീഷണികളെ നേരിടാൻ കൂടുതൽ സമഗ്രവും ശക്തവുമായ സമീപനം പലപ്പോഴും ആവശ്യമാണ്.
നിർബന്ധമല്ലെങ്കിലും, ശരിയായ സുരക്ഷ എന്നത് കൊണ്ട്  അർത്ഥമാക്കുന്നത് ഡിസൈൻ സുരക്ഷിതമായതിനാൽ എല്ലാവർക്കും അത് അറിയാനും മനസ്സിലാക്കാനും അനുവാദമുണ്ട് എന്നാണ്.
നിരവധി ആളുകൾ കമ്പ്യൂട്ടർ കോഡ് മനസ്സിലാക്കും എന്ന ഒരു ഗുണം ഇതിന് ഉണ്ട്, ഇത് മൂലം എന്തെങ്കിലും പിഴവുകൾ ഉടൻ കണ്ടെത്താനുള്ള സാധ്യത മെച്ചപ്പെടുത്തുന്നു (ലിനസിന്റെ നിയമം കാണുക).
ആക്രമണകാരികൾക്ക് കോഡ് ലഭിക്കുമെന്നതാണ് പോരായ്മ, ഇത് ചൂഷണം ചെയ്യാനുള്ള വൾനറബിലിറ്റികൾ കണ്ടെത്തുന്നത് അവർക്ക് എളുപ്പമാക്കുന്നു.
എന്നിരുന്നാലും, ഓപ്പൺ കമ്പ്യൂട്ടർ കോഡിന്റെ ഗുണം ദോഷങ്ങളേക്കാൾ കൂടുതലാണെന്ന് പൊതുവെ വിശ്വസിക്കപ്പെടുന്നു.
അവലംബം ↑ ↑ ↑ ↑ {{ cite journal }} : Cite journal requires | journal= ( help )
സെക്രട്ടറി പക്ഷി ഇംഗ്ലീഷ് വിലാസം https://ml.wikipedia.org/wiki/Secretarybird
ആഫ്രിക്കൻ പുൽമേടുകളിലും സഹാറയുടെ ചില മേഖലകളിലും കണ്ടുവരുന്ന ഒരിനം വേട്ടപ്പക്ഷിയാണ് സെക്രട്ടറി പക്ഷി .
(ശാസ്ത്രീയനാമം: സാഗിറ്റാറിയസ് സെർപ്പെന്റേറിയസ് , Sagittarius serpentarius ).
ഇവയുടെ തലയിൽ വിചിത്രമായ രീതിയിൽ ഇരുപതോളം തൂവലുകൾ അലങ്കരിച്ചിരിക്കുന്നു.
ഏവ്സ് ക്ലാസിൽ അസൈപിട്രിഫോംസ് ഓർഡറിൽ സാഗിറ്റാറിഡെ എന്ന കുടുംബത്തിൽ ഉൾപ്പെടുത്തിയാണ് ഇവയെ വർഗീകരിച്ചിരിക്കുന്നത്.
തലയിൽ അലങ്കരിച്ചിരിക്കുന്ന തൂവലിന്റെ പ്രത്യേകതയിൽ നിന്നുമാണ് ഇവയ്ക്ക് ഈ പേരു ലഭിച്ചത്.
പഴയ കാലത്തെ ഭരണാധികാരികളുടെ തലയിൽ തിരുകി വച്ചിരുന്ന തൂവൽ പേനകളെ ഓർമ്മപ്പെടുത്തുന്നതിനാലാണ് ഈ പേരു ലഭിച്ചത്.
എന്നാൽ അറബി ഭാഷയിലെ Saqr-et-tair എന്ന വാക്കിൽ നിന്നുമാണ് പേരു ലഭിച്ചതെന്നു ചിലർ അഭിപ്രായപ്പെടുന്നു.
1.3 മീറ്റർ വരെ ഉയരമുള്ള ഇവയുടെ ചിറകുകൾ വിടർത്തുമ്പോൾ ഏകദേശം ആറടി വരെ വിസ്താരം കാണുന്നു.
കറുപ്പും വെളുപ്പും ചാരനിറവും കലർന്നതാണ് ഇവയുടെ തൂവലുകൾ.
ഇവയുടെ ശരീരത്തിനു പരുന്തുകളോടു സാമ്യതയുണ്ട്.
വളഞ്ഞു കൂർത്ത ചുണ്ട്,  നീണ്ട കാലുകൾ എന്നിവ ഇവയുടെ ശാരീരിക പ്രത്യേകതകളാണ്.
വലിയ ചിറകുകളാണ് ഇവയ്ക്കുള്ളത്.
എങ്കിലും ഇവ അധികം ഉയരത്തിൽ പറക്കാതെ കിലോമീറ്ററുകളോളം നടക്കുന്ന സ്വഭാവക്കാരാണ്.
ഇരകളെ കാലുകൊണ്ട് ചവിട്ടി കൊലപ്പെടുത്തി കൂർത്ത കൊക്കു കൊണ്ട് ചെറു കഷണങ്ങളാക്കി ഇവ ഭക്ഷിക്കുന്നു.
ഇവ പ്രാണികൾ, ചെറിയ സസ്തനികൾ, പല്ലി , പാമ്പ് , ചെറിയ പക്ഷികൾ എന്നിവയെ ആഹാരമാക്കുന്നു.
സാധാരണയായി 20 അടി വരെ ഉയരത്തിലുള്ള അക്കേഷ്യമരങ്ങളിലാണ് ഇവ കൂടുണ്ടാക്കുന്നത്.
മുട്ടയിടുന്നതിനായി മാസങ്ങൾക്കു മുൻപെ ഇവ സ്ഥലം കണ്ടു വെയ്ക്കുന്നു.
രണ്ടര മീറ്റർ വരെ വ്യാസമുള്ള കൂടാണ് ഇവ ചുള്ളിക്കമ്പുകളും മറ്റും ഉപയോഗിച്ച് ഉണ്ടാക്കുന്നത്.
ഒറ്റ തവണ മൂന്നു മുട്ടകൾ ഇടുന്നു.
മുട്ടകൾക്ക് ഇളം പച്ച നിറമാണ്.
ഏകദേശം 45 ദിവസങ്ങൾ കൊണ്ട് മുട്ട വിരിയും.
അവലംബം പുറത്തേക്കുള്ള കണ്ണികൾ Wikimedia Commons has media related to Sagittarius_serpentarius .
Secretary Bird videos, photos sounds Archived 2016-03-04 at the Wayback Machine .
on the Internet Bird Collection Secretary Bird on postage stamps .
സെക്യുർ ബൈ ഡിഫോൾട്ട് ഇംഗ്ലീഷ് വിലാസം https://ml.wikipedia.org/wiki/Secure_by_default
സോഫ്റ്റ്‌വെയറിലെ സെക്യുർ ബൈ ഡിഫോൾട്ട് , നിങ്ങൾ ഒരു പ്രോഗ്രാം ഇൻസ്റ്റാൾ ചെയ്യുമ്പോൾ, അത് സ്വയമേവ തന്നെ പരമാവധി സുരക്ഷിതമായി സജ്ജീകരിക്കുമെന്ന് ഉറപ്പാക്കുന്നു.
സാധ്യതയുള്ള റിസ്ക്കുകൾ കുറയ്ക്കുന്നതിനാണ് മുൻ‌ഗണന എന്നതിനാൽ, തുടക്കത്തിൽ കുറച്ച് ഉപയോക്തൃ സൗഹൃദപരമായ കാര്യങ്ങൾ ത്യജിക്കുക എന്നാണ് ഇത് അർത്ഥമാക്കുന്നത്.
സുരക്ഷയും ഉപയോക്താക്കൾക്ക് സോഫ്‌റ്റ്‌വെയറിലേക്കുള്ള പ്രവേശനം സാധ്യമാക്കി മാറ്റുകയും ചെയ്യുന്നു.
ഇത് ഏറ്റവും സുരക്ഷിതമായ ക്രമീകരണങ്ങൾ ഏതൊക്കെയാണെന്ന ചർച്ചയിലേക്ക് നയിക്കുന്നു.
തൽഫലമായി, "സെക്യുർ ബൈ ഡിഫോൾട്ട്" എന്നതിന്റെ കൃത്യമായ അർത്ഥം നിർവചിക്കപ്പെട്ടിട്ടില്ല.
ഒരു നെറ്റ്‌വർക്ക് സിസ്റ്റത്തിൽ, 'ഡിഫോൾട്ട് ബൈ സെക്യൂരിറ്റി' എന്നാൽ ഇൻസ്റ്റാളേഷൻ കഴിഞ്ഞയുടനെ തുറന്ന വാതിലുകൾ ഇല്ല അല്ലെങ്കിൽ ഉപയോഗപ്പെടുത്താൻ കഴിയുന്ന എൻട്രി പോയിന്റുകളൊന്നുമില്ല.
പരമാവധി സുരക്ഷയ്ക്കായി എല്ലാ വാതിലുകളും അടച്ച് തുടങ്ങുന്നതുപോലെയാണിത്.
ഏതെങ്കിലും വാതിലുകൾ തുറന്നിട്ടുണ്ടോ എന്ന് കാണാൻ ലോക്കലായി നെറ്റ്സ്റ്റാറ്റ്(netstat) അല്ലെങ്കിൽ എൻമാപ്പ്(nmap) പോലുള്ള ഉപകരണങ്ങൾ ഉപയോഗിച്ച് സിസ്റ്റം സുരക്ഷിതമാണോ എന്ന് നിങ്ങൾക്ക് പരിശോധിക്കാം.
ഒരു ശൃംഖല പോലെയുള്ള ഒരു നെറ്റ്‌വർക്കിനെക്കുറിച്ച് ചിന്തിക്കുക, ഒരു ലിങ്ക് ശക്തമല്ലെങ്കിൽ, അത് മുഴുവൻ ശൃംഖലയെയും ബാധിക്കും.
അതിനാൽ, എല്ലാ ഭാഗങ്ങളും സുരക്ഷിതമാണെന്ന് ഉറപ്പാക്കുന്നത് വളരെ പ്രധാനമാണ്.
ഒരു പ്രോഗ്രാം സ്വയമേവ സുരക്ഷിതമായ ക്രമീകരണങ്ങൾ ഉപയോഗിക്കുകയാണെങ്കിൽ, ഉപയോക്താക്കൾ സുരക്ഷിതരാണ്, എന്നാൽ എല്ലാവരും സുരക്ഷയ്ക്ക് മുൻഗണന നൽകുന്നില്ല.
ഉദാഹരണത്തിന്, ലോഗിൻ ചെയ്യുന്നതിനായി ശൂന്യമായ പാസ്‌വേഡുകൾ അനുവദിക്കുന്നത് ചില ഉപയോക്താക്കൾക്ക് സൗകര്യപ്രദമാണ്, പക്ഷേ ഇത് ഒരു സുരക്ഷയെ അപകടപ്പെടുത്തുന്നു.
ഒരു പ്രോഗ്രാം വ്യാപകമായി അംഗീകരിക്കപ്പെടുന്നതിന്, അതിന്റെ ഡിഫോൾട്ട് ക്രമീകരണങ്ങളിൽ ഉപയോക്തൃ സൗകര്യവും സുരക്ഷയും തമ്മിൽ ഒരു ബാലൻസ് കണ്ടെത്തേണ്ടത് അത്യാവശ്യമാണ്.
സാധ്യതയുള്ള അപകടസാധ്യതകൾക്കെതിരായി അവശ്യമായ സുരക്ഷാ മാർഗങ്ങൾ നിലനിർത്തിക്കൊണ്ട് ഉപയോക്താക്കൾക്ക് സിസ്റ്റം ഉപയോഗിക്കാൻ എളുപ്പമാണെന്നത് ഉറപ്പാക്കുന്നു.
അബ്സ്ട്രാക്ഷനിലൂടെ ഒരു പ്രോഗ്രാം സുരക്ഷിതമാക്കുക എന്നതിനർത്ഥം ഉപയോക്താക്കൾക്ക് ഹാനികരമായ പ്രവർത്തനങ്ങൾ ചെയ്യാനുള്ള അവരുടെ കഴിവ് പരിമിതപ്പെടുത്തുന്നതിലൂടെ ആകസ്മികമായി ഡാറ്റ നഷ്ടപ്പെടുന്നത് തടയുന്ന ഒരു ഇന്റർഫേസ് നൽകുക എന്നാണ്.
ഈ സജ്ജീകരണം ഉപയോക്താക്കളെ അറിയാതെയുള്ള തെറ്റുകളിൽ നിന്ന് സംരക്ഷിക്കുകയും സിസ്റ്റത്തിന് ആവശ്യമായ ഒരു സംരക്ഷണ പാളി ചേർക്കുകയും ചെയ്യുന്നു.
ഉപയോക്താക്കൾക്ക് മുൻഗണനകളുടെ മേൽ നിയന്ത്രണം നൽകുന്നത് സാധാരണ പ്രവർത്തനത്തെ ബാധിക്കുന്നില്ല, എന്നാൽ ഇത് വിപുലീകരിച്ച കോൺഫിഗറേഷൻ നിയന്ത്രണങ്ങളുള്ള കൂടുതൽ സങ്കീർണ്ണമായ ഉപയോക്തൃ ഇന്റർഫേസിലേക്ക് നയിച്ചേക്കാം.
ഇത്തരത്തിലുള്ള ഇഷ്‌ടാനുസൃതമാക്കൽ ദൃശ്യപരമായി തിരക്കേറിയ ഇന്റർഫേസിന് കാരണമായേക്കാം.
ഒരു ഓതന്റിക്കേഷൻ സംവിധാനമുള്ള ചില സെർവറുകൾ അല്ലെങ്കിൽ ഉപകരണങ്ങൾക്ക് ഡിഫോൾട്ടായിട്ടുള്ള ഉപയോക്തൃനാമങ്ങളും പാസ്‌വേഡുകളും ഉണ്ട്.
ശരിയായി മാറ്റിയില്ലെങ്കിൽ, ഡിഫോൾട്ട് കോൺഫിഗറേഷൻ അറിയാവുന്ന ആർക്കും വിജയകരമായി സിസ്റ്റത്തിലേക്ക് പ്രവേശിക്കുവാൻ കഴിയും.
പൊതുവായതോ അദ്വിതീയല്ലാത്തതോ ആയ ഡിഫോൾട്ടുകൾ ഉപയോഗിക്കുന്നത് 'ഡിഫോൾട്ട് ബൈ സെക്യൂരിറ്റി' എന്ന ആശയത്തിന് വിരുദ്ധമാണ്, തുടക്കം മുതൽ തന്നെ ഏറ്റവും സുരക്ഷിതമായ ഓപ്ഷനുകൾ സ്വയമേവ തിരഞ്ഞെടുക്കാത്തത് പോലെയാണ് ഇത്.
ഓപ്പറേറ്റിങ് സിസ്റ്റങ്ങൾ
ഡിഫോൾട്ടായി പൂർണ്ണമായും സുരക്ഷിതമായ ഒരേയൊരു ഓപ്പറേറ്റിംഗ് സിസ്റ്റം ഓപ്പൺബിഎസ്ഡിയാണെന്ന് അവകാശപ്പെടുന്നു.
എന്നിരുന്നാലും, ഇത് അന്തർലീനമായി ഏറ്റവും സുരക്ഷിതമായ ഓപ്പറേറ്റിംഗ് സിസ്റ്റമാണെന്ന് ഇതിനർത്ഥമില്ല.
കാരണം അത് ഒരു ഓപ്പറേറ്റിംഗ് സിസ്റ്റത്തിന്റെ നിർവചനത്തെ ആശ്രയിച്ചിരിക്കുന്നു.
മറ്റ് സിസ്റ്റങ്ങളുമായി നെറ്റ്‌വർക്കിംഗ് ചെയ്യാൻ കഴിവില്ലാത്ത നിരവധി ഓപ്പറേറ്റിംഗ് സിസ്റ്റങ്ങളുണ്ട്, ഇന്ന് നെറ്റ്‌വർക്ക് അടിസ്ഥാനമാക്കിയുള്ള സെക്യുരിറ്റി കോംപ്രമൈസുകളുടെ അളവ് കണക്കിലെടുക്കുമ്പോൾ, അത്തരമൊരു ഓപ്പറേറ്റിംഗ് സിസ്റ്റം കൂടുതൽ സുരക്ഷിതമാണെന്ന് വാദിക്കാൻ കഴിയും.
ഓപ്പൺബിഎസ്ഡി ഒരു നെറ്റ്‌വർക്ക് ഓപ്പറേറ്റിംഗ് സിസ്റ്റമാണ്.
ഡെസ്‌ക്‌ടോപ്പ് ഉപയോക്താക്കളെ ലക്ഷ്യമിട്ടുള്ള ഒരു ലിനക്‌സ് വിതരണമാണ് ഉബുണ്ടു , അത് ഡിഫോൾട്ടായി അഡ്മിനിസ്‌ട്രേറ്റീവ് അക്കൗണ്ട് മറയ്‌ക്കുകയും ചില സിസ്റ്റം ടാസ്‌ക്കുകൾക്കായി (സിസ്റ്റം അപ്‌ഡേറ്റുകൾ ഇൻസ്റ്റാൾ ചെയ്യുക, ഡിസ്‌ക് ഡ്രൈവുകൾ നിയന്ത്രിക്കുക തുടങ്ങിയ) അഡ്മിനിസ്‌ട്രേറ്റീവ് പ്രത്യേകാവകാശങ്ങൾ നേടുന്നതിന് ആദ്യ ഉപയോക്താവിനെ മാത്രം അനുവദിക്കുകയും ചെയ്യുന്നു.
മാക്ഒഎസ് ഒരു അക്കൗണ്ട് മറച്ചിട്ടില്ലെങ്കിലും, പരിമിതമായ പ്രത്യേകാവകാശങ്ങളുള്ള ഉപയോക്താക്കൾക്ക് ഇപ്പോഴും സിസ്റ്റത്തിലേക്ക് പൂർണ്ണതോതിലുള്ള  പ്രവേശനം ഉണ്ടായിരിക്കും.
പരിമിതമായ അവകാശങ്ങളുള്ള ഉപയോക്താക്കൾക്ക് ഒരു അക്കൗണ്ട് മറയ്ക്കുന്നത് മൂലം അതിന്റെ പ്രവർത്തനത്തെ ബാധിക്കുന്നില്ല.
സെക്യുർ ഷെൽ ഇംഗ്ലീഷ് വിലാസം https://ml.wikipedia.org/wiki/Secure_Shell
സുരക്ഷിതമല്ലാത്ത നെറ്റ്വർക്കിലെ സുരക്ഷിത നെറ്റ്വർക്കുകൾക്കുള്ള ഒരു ക്രിപ്റ്റോഗ്രാഫിക് നെറ്റ്വർക്ക് പ്രോട്ടോക്കോളാണ് സെക്യുർ ഷെൽ (എസ്എസ്എച്ച്).
വിദൂര പ്രവേശനത്തിനായി കമ്പ്യൂട്ടർ സംവിധാനങ്ങൾ ഉപയോഗിക്കുന്ന ഉപയോക്താക്കൾക്ക് ഏറ്റവും മികച്ച ഉദാഹരണമാണ് ആപ്ലിക്കേഷൻ.
ഒരു ക്ലയന്റ്-സെർവർ ആർക്കിടക്ചറിലുള്ള ഒരു സുരക്ഷിതമല്ലാത്ത ചാനലിനെ എസ്എസ്എച്ച് ,എസ്എസ്എച് സർവർ ഉപയോഗിച്ചു് എസ്എസ്എച് ക്ലയന്റ് പ്രയോഗത്തിനു് കണക്ട് ചെയ്യുന്നു.
റിമോട്ട് കമാൻഡ്-ലൈൻ ലോഗിൻ, റിമോട്ട് കമാൻഡ് എക്സിക്യൂഷൻ എന്നിവ സാധാരണ പ്രയോഗങ്ങളിൽ ഉൾപ്പെടുന്നു.
എന്നാൽ ഏതു് നെറ്റ്വർക്ക് സർവീസും എസ്എസ്എച് വഴി സുരക്ഷിതമാക്കാം.
പ്രോട്ടോക്കോൾ സ്പെസിഫിക്കേഷൻ രണ്ട് പ്രധാന പതിപ്പുകൾ തമ്മിൽ വേർതിരിക്കുന്നു, എസ്എസ്എച്-1, എസ്എസ്എച്-2 എന്നിങ്ങനെ സൂചിപ്പിക്കുന്നു.
യുണിക്സ് പോലുള്ള ഓപ്പറേറ്റിങ് സിസ്റ്റങ്ങളിൽ ഷെൽ അക്കൌണ്ടുകൾ ലഭ്യമാക്കുന്നതിനുള്ള പ്രോട്ടോക്കോളിലെ ഏറ്റവും ദൃശ്യമായ പ്രയോഗം, വിൻഡോസിൽ ചില പരിമിത ഉപയോഗവും കാണുന്നു.
2015 ൽ, ഭാവിയിലുള്ള റിലീസിൽ എസ്എസ്എസിനു നേരെയുള്ള പിന്തുണ ഉൾപ്പെടുത്തുമെന്ന് മൈക്രോസോഫ്റ്റ് പ്രഖ്യാപിച്ചു.
ടെൽനെറ്റ് ന് പകരം ബേക്കിയുടെ  ആർലോഗിൻ, ആർഎസ്എസ്എച്പ്രോ ട്ടോക്കോളുകൾ പോലുള്ള അനൌദ്യോഗിക റിമോട്ട് ഷെൽ പ്രോട്ടോക്കോളുകൾക്കുള്ള എസ്എസ്എഷാണു് രൂപകൽപന ചെയ്തിരിയ്ക്കുന്നത്.
ഈ പ്രോട്ടോക്കോളുകൾ പ്ലെയിൻ ടെക്നോളജിയിൽ വിവരങ്ങൾ, പ്രത്യേകിച്ച് രഹസ്യവാക്കുകൾ എന്നിവ അയയ്ക്കുന്നു, പാക്കറ്റ് വിശകലനം ഉപയോഗിച്ച് അവയ്ക്ക് ഇടപെടലിലൂടെയും വെളിപ്പെടുത്തലിലൂടെയുമുള്ള അനായാസമായ മാറ്റങ്ങൾ വരുത്തുന്നു.
എസ്എസ്എച്ച് ഉപയോഗിച്ചുള്ള എൻക്രിപ്ഷൻ, ഇൻറർനെറ്റ് പോലുള്ള ഒരു സുരക്ഷിതമല്ലാത്ത നെറ്റ്വർക്കിനെപ്പറ്റിയുള്ള രഹസ്യസ്വഭാവവും ഇൻറർലിറ്റിയും നൽകാൻ ഉദ്ദേശിച്ചുള്ളതാണ്.
എഡ്വേർഡ് സ്നോഡൻ പുറത്തുവിട്ട ഫയലുകൾ ദേശീയ സുരക്ഷാ ഏജൻസി ചിലപ്പോൾ എസ്എസ്എച്ച് ഡീക്രിപ്റ്റ് ചെയ്യുമെന്ന് സൂചിപ്പിക്കുന്നു, ഇത് എസ്എസ്എച്ച് സെഷനുകളുടെ ഉള്ളടക്കം വായിക്കാൻ അനുവദിക്കുന്നു .
2017 ജൂലൈയിൽ മൈക്രോസോഫ്റ്റ് വിൻഡോസ് അല്ലെങ്കിൽ ഗ്നു / ലിനക്സ് ഓപ്പറേറ്റിങ് സിസ്റ്റത്തിൽ പ്രവർത്തിക്കുന്ന കമ്പ്യൂട്ടറുകളിൽ എസ്എസ്എച്ച് കണക്ഷനുകൾ സംവദിക്കാവുന്ന കമ്പ്യൂട്ടറുകളിൽ ഇൻസ്റ്റാൾ ചെയ്യാനുള്ള ഉപകരണങ്ങളെ യുഎസ് സെൻട്രൽ ഇന്റലിജൻസ് ഏജൻസി വികസിപ്പിച്ചതായി വിക്കിലീക്സ് ഉറപ്പിച്ചു.
വിദൂര കമ്പ്യൂട്ടറിന്റെ ആധികാരികത ഉറപ്പാക്കാനും അത് ആവശ്യമെങ്കിൽ ഉപയോക്താവിനെ ആധികാരികപ്പെടുത്താനും എസ്എസ്എച്ച് പബ്ലിക് കീ ക്രിപ്റ്റോഗ്രാഫി ഉപയോഗിക്കുന്നു.
എസ്എസ്എച്ച് ഉപയോഗിയ്ക്കുവാൻ പല വഴികളുണ്ട്; നെറ്റ്വർക്ക് കണക്ഷൻ ലളിതമായി എൻക്രിപ്റ്റ് ചെയ്യുന്നതിന് സ്വയം-ജനറേറ്റുചെയ്ത പൊതു-സ്വകാര്യ കീ ജോഡികൾ ഉപയോഗിക്കുക, തുടർന്ന് ലോഗിൻ ചെയ്യാനായി പാസ്വേഡ് പ്രാമാണീകരണം ഉപയോഗിക്കുക.
മറ്റൊന്നു് ഉപയോക്താവിനെ അല്ലെങ്കിൽ പ്രോഗ്രാമുകൾ രഹസ്യവാക്ക് നൽകാതെ തന്നെ പ്രവേശിയ്ക്കുവാൻ അനുവദിയ്ക്കുന്നതിനു് സ്വയമേ സൃഷ്ടിച്ച പബ്ലിക്-പ്രൈവറ്റ് കീ ജോഡി ഉപയോഗിയ്ക്കുക.
ഈ സാഹചര്യത്തിൽ, ആർക്കും വ്യത്യസ്ത കീകളുടെ പൊരുത്തമുള്ള ജോഡിയെ (പൊതുവും സ്വകാര്യവും) സൃഷ്ടിക്കാൻ കഴിയും.
പൊരുത്തമുള്ള സ്വകാര്യ കീയുടെ ഉടമസ്ഥന് ആക്സസ് അനുവദിക്കുന്നതിന് എല്ലാ കമ്പ്യൂട്ടറുകളിലും പൊതു കീ സ്ഥാപിച്ചിരിക്കുന്നു (ഉടമ സ്വകാര്യ കീ രഹസ്യം നിലനിർത്തുന്നു).
സ്വകാര്യ കീ അടിസ്ഥാനമാക്കിയുള്ള ആധികാരികത ഉറപ്പാക്കുന്ന സമയത്ത്, ആധികാരികത ഉറപ്പാക്കുന്നതിനിടയിൽ തന്നെ, കീ സ്വയം നെറ്റ്വർക്ക് വഴി മാറ്റപ്പെടുകയില്ല.
പബ്ലിക് കീ നൽകുന്ന ഒരേ വ്യക്തിയും പൊരുത്തമുള്ള സ്വകാര്യ കീക്കും സ്വന്തമാണോ എന്ന് SSH മാത്രം പരിശോധിക്കുന്നു.
SSH ന്റെ എല്ലാ പതിപ്പുകളിലും അറിയപ്പെടാത്ത പൊതു കീകൾ പരിശോധിച്ചുറപ്പിക്കേണ്ടത് പ്രധാനമാണ്, അതായത് പൊതു കീകൾ ഐഡന്റിറ്റികളുമായി ബന്ധപ്പെടുത്തുക.
സെക്രട്ടറി ദ്വീപ്
സെക്രട്ടറി ദ്വീപ് ന്യൂസിലാന്റിന്റെ തെക്കുപടിഞ്ഞാറായിക്കിടക്കുന്ന ഒരു ചെറു ദ്വീപാണ്.
ഫിയോർഡ്ലാന്റ് ദേശീയ പാർക്കിലാണിത് ഉൽപ്പെട്ടിട്ടുള്ളത്.
ഏതാണ്ട് ത്രികോണാകൃതിയിലുള്ള സെക്രട്ടറി ദ്വീപ് വടക്കുഭാഗത്തുള്ള തോംസൺ സൗണ്ട് (സൗണ്ട്-രണ്ടു കരകൾക്കിടയിലുള്ള കനാൽ പോലുള്ള ഇടുങ്ങിയ സമുദ്രഭാഗം), തെക്കുഭാഗത്തുള്ള ഡൗട്ഫുൾ സൗണ്ട് എന്നിവയുടെ ഇടയിൽ ആണ് കിടക്കുന്നത്.
ഈ ദ്വീപിന്റെ പടിഞ്ഞാറുഭാഗം ടാസ്മൻ കടൽ ആണ്.
കിഴക്കു ഭാഗത്ത് പെൻദുലോ റീച്ച് കിടക്കുന്നു.
ഇത് തോംസൺ സൗണ്ട്, ഡൗട്ഫുൾ സൗണ്ട് എന്നിവയെ പരസ്പരം ബന്ധിപ്പിക്കുന്നു.
സമുദ്രനിരപ്പിൽനിന്നും 1200 മീറ്റർ വരെ ഉയർന്നു നിൽക്കുന്ന പർവ്വതശിഖരങ്ങൾ നിറഞ്ഞ ഈ ദ്വീപിൽ സമുദ്രനിരപ്പിൽനിന്നും 1000 മിറ്ററിലധികം ഉയരമുള്ള അനേകം കൊടുമുടികൾ ഉണ്ട്.
സമുദ്രത്തിലേയ്ക്കു വളരെച്ചരിഞ്ഞ വശമാണുള്ളത്.
ന്യൂസിലന്റിലെ ഉയരംകൂടിയ മൂന്നാമത്തെ ദ്വീപാണിത്.
സെക്രട്ടറി ദ്വീപിൽ മൂന്നു തടാകങ്ങളുണ്ട്.
ഇതിൽ ഏറ്റവും വലുത്, സെക്രട്ടറി തടാകം ആകുന്നു.
600 മീറ്റർ (2,000 അടി) നീളമുള്ള ഈ തടാകം ഗ്രോണോ കോടുമുടിയുടെ താഴ്വാരത്തിൽ സ്ഥിതിചെയ്യുന്നു.
തടാകം, സമുദ്രനിരപ്പിൽ നിന്നും 550 മീറ്റർ (1,800 അടി) ഉയരത്തിലാണ് സ്ഥിതിചെയ്യുന്നത്.
സെക്രട്ടറി ദ്വീപ് 81.4 ചതുരശ്ര കി.
(31 ചതുരശ്ര മൈൽ)വിസ്തൃതിയുള്ള ജനവാസമില്ലാത്ത പ്രദേശമാണ്.
വളരെ ചരിഞ്ഞ മലമ്പ്രദേശമായ ഈ ദ്വീപ് പ്രാദേശികമായി കാണപ്പെടുന്ന ബീച്ച് മരങ്ങളും കുറ്റിക്കാടുകളും കൊണ്ട് മൂടിയിരിക്കുന്നു.
ഈ കാടുകളിൽ ഒപ്പോസം എന്ന ജീവിയെ സമൃദ്ധമായി കാണാൻ കഴിയും.
ഇതിന്റെ ഒറ്റപ്പെട്ട നിലയും വലിപ്പവും ഈ ദ്വീപിന്റെ സംരക്ഷിതപ്രാധാന്യം വർദ്ധിപ്പിക്കുന്നു.
സെക്രട്ടറി ദ്വീപ്, ന്യൂസിലാന്റിലെ എറ്റവും പ്രാധാന്യമുള്ള ദ്വീപുകലിലൊന്നാണ്.
ഈ ദ്വീപിലെ സസ്യജന്തുജാലങ്ങൾ അപൂർവ്വങ്ങളും ലോകത്തു മറ്റൊരിടത്തും കാണാനാകാത്തതുമായതിനാൽ ന്യുസിലാന്റ് സർക്കാർ ഈ ദ്വിപിഉനെ ഒരു പ്രധാന സംരക്ഷിതപ്രദേശമായി പരിപാലിച്ചുവരുന്നു.
ഈ ദ്വീപിലെ എലികളേയും മാനുകളേയും ഇവിടെനിന്നും പൂർണ്ണമായും സർക്കാർ ഒഴിപ്പിച്ച് ദ്വീപിന്റെ പരിസ്ഥിതിയെ പൂർണ്ണമായും പ്രാദേശികമായി നിലനിർത്തി.
ഇതുവഴി അവിടെ സ്വാഭാവികമായുള്ള പക്ഷികൾ, പ്രാണികൾ, ചിലന്തികൾ തുടങ്ങിയവയുടെ സ്പീഷീസുകൾ സംരക്ഷിക്കപ്പെട്ടു.
സെക്യൂരിറ്റീസ് ആന്റ് എക്സ്ചേഞ്ച് ബോർഡ് ഓഫ് ഇന്ത്യ ഇംഗ്ലീഷ് വിലാസം https://ml.wikipedia.org/wiki/Securities_and_Exchange_Board_of_India
സെബി എന്ന ചുരുക്കപ്പേരിൽ അറിയപ്പെടുന്ന സെക്യൂരിറ്റീസ് ആന്റ് എക്സ്ചേഞ്ച് ബോർഡ് ഓഫ് ഇന്ത്യ 1988-ൽ ഒരു ഗവൺമെന്റ് തീരുമാനപ്രകാരം സ്ഥാപിതമായതാണ്.
നിക്ഷേപകരുടെ താൽപര്യം സംരക്ഷിക്കാനും സ്റ്റോക്ക് മാർക്കറ്റിന്റെ വികസനം പ്രോത്സാഹിപ്പിക്കാനും സ്റ്റോക്ക് മാർക്കറ്റിനെ നിയന്ത്രിക്കാനും വേണ്ടിയാണ് സെബി സ്ഥാപിതമായത്.
എന്നാൽ ചില സംഭവവികാസങ്ങൾ, സ്റ്റോക്ക് എക്സ്ചേഞ്ചുകളെ നിയന്ത്രിക്കാനുള്ള കാര്യശേഷി സെബിക്കില്ലെന്ന് തെളിയിച്ചു.
തന്മൂലം സെബിക്ക് നിയമപരമായൊരു പദവി പ്രദാനം ചെയ്യേണ്ടത് ഒരാവശ്യമായിത്തീർന്നു.
അങ്ങനെ 1992-ൽ സെക്യൂരിറ്റീസ് ആന്റ് എക്സ്ചേഞ്ച് ബോർഡ് ഓഫ് ഇന്ത്യ ആക്ട് പ്രകാരം സെബി ഒരു നിയമാധിഷ്ഠിത സ്ഥാപനമായി തീർന്നു.
കേന്ദ്രഗവൺമെന്റ് നിയമിക്കുന്ന ഒരു ചെയർമാനും അഞ്ചംഗങ്ങളുമടങ്ങിയതാണ് ഡയറക്ടർ ബോർഡ്.
ഇതിന്റെ ആസ്ഥാനം മുംബൈയിലാണ് .
മുംബൈയിൽ ഉള്ള ഹെഡ് ക്വാർട്ടേഴ്‌സ് കൂടാതെ ന്യൂ ഡൽഹി, കൊൽക്കത്ത, ചെന്നൈ, അഹമ്മദാബാദ് എന്നീ 4 പ്രധാന ഇടങ്ങളിൽ കൂടി ഓഫീസുകൾ ഉണ്ട്.
1992-ൽ സെക്യൂരിറ്റീസ് ആന്റ് എക്സ്ചേഞ്ച് ബോർഡ് ഓഫ് ഇന്ത്യ ആക്ട് പാസ്സായതോടെ, സെക്യൂരിറ്റീസ് മാർക്കറ്റിനെ നിയന്ത്രിക്കാനുള്ള അധികാരങ്ങളിൽ ചിലത് സെബിക്ക് കൈമാറി.
അവലംബം പുറത്തേക്കുള്ള കണ്ണികൾ Securities and Exchange Board of India Website
ഹാർഡിഞ്ച് പ്രഭു (വിവക്ഷകൾ)
ഹാർഡിഞ്ച് പ്രഭു എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
ഹെൻറി ഹാർഡിഞ്ച് - 1844 മുതൽ 1848 വരെ ബ്രിട്ടീഷ് ഇന്ത്യയിലെ ഗവർണർ ജനറൽ ചാൾസ് ഹാർഡിഞ്ച് -  1910 മുതൽ 1916 വരെ ബ്രിട്ടീഷ് ഇന്ത്യയിലെ വൈസ്രോയ് ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
ഹാർഡ് ടാർഗറ്റ് ഇംഗ്ലീഷ് വിലാസം https://ml.wikipedia.org/wiki/Hard_Target
ഹോങ് കോംഗ് സംവിധായകനായ ജോൺ വൂ 1993 - ൽ  സംവിധാനം ചെയ്ത ഒരു അമേരിക്കൻ ആക്ഷൻ  ചലച്ചിത്രമാണ് ഹാർഡ് ടാർഗറ്റ്.
ഇതു അദ്ദേഹത്തിന്റെ ആദ്യ അമേരിക്കൻ ചലച്ചിത്രമാണ്.
ഈ ചലച്ചിത്രത്തിൽ നായകനായി എത്തിയത്  ജീൻ -ക്ലോഡ് വാൻ ദാമ്മേ ആയിരുന്നു.
2016 ൽ പുറത്തിറങ്ങിയ ഹാർഡ് ടാർഗെറ്റ് 2 എന്ന ചിത്രം ഇതിന്റെ തുടർച്ചയായിരുന്നു.
ഹാർദിക് പാണ്ട്യ
ഇന്ത്യൻ ഇന്റർനാഷണൽ ക്രിക്കറ്റിലെ ഓൾറൗണ്ടർ ആയ ഹാർദിക് ഹിമാൻഷു പാണ്ട്യ 1993 ഒക്ടോബർ 11 ന് ഗുജറാത്തിലെ സൂററ്റിൽ ജനിച്ചു .
ഇന്ത്യൻ പ്രീമിയർ ലീഗിൽ മുംബൈ ഇന്ത്യൻസിനുവേണ്ടി കളിക്കളത്തിലിറങ്ങുന്ന ഹാർദിക് പാണ്ട്യ ഒരു റൈറ്റ് ഹാൻഡഡ്‌ ബാറ്റ്‌സ്മാനും റൈറ്റ് ആം മീഡിയം ഫാസ്റ്റ് ബൗളറും കൂടെയാണ്.
തന്റെ മകന് ക്രിക്കറ്റിനോടുള്ള പ്രണയം തിരിച്ചറിഞ്ഞു സൂററ്റിലെ തന്റെ ചെറിയ കാർ ഫിനാൻസ് ബിസിനസ്സ് വഡോദരയിലേക്ക് മാറ്റുകയായിരുന്നു അദ്ദേഹത്തിന്റെ പിതാവ് ഹിമാൻഷു പാണ്ട്യ .
അന്ന് ഹാർദിക് പാണ്ട്യക് 5 വയസ്സ് മാത്രമായിരുന്നു പ്രായം.
വഡോദരയിലെ മെച്ചപ്പെട്ട ക്രിക്കറ്റ്‌ സംവിധാനങ്ങളും സൗകര്യങ്ങളും ഹാർദിക് പാണ്ട്യയെ നല്ല ഒരു ക്രിക്കറ്റ്‌ർ ആക്കിത്തന്നെ വളർത്തിയെടുത്തു.
സഹോദരൻ കൃണാൽ പാണ്ട്യ യും അദ്ദേഹത്തിനോടൊപ്പം വഡോദരയിലെ കിരൺ മോർസ് ക്രിക്കറ്റ്‌ അക്കാദമിയിൽ ചേർന്നിരുന്നു.
താൻ സംസ്ഥാന ഗ്രൂപ്പ്‌ ടീമിൽ നിന്നും തന്റെ സ്വഭാവപരമായ പ്രശ്നങ്ങളാൽ പുറന്തള്ളപ്പെട്ടിട്ടുണ്ടായിരുന്നു എന്ന് ഇന്ത്യൻ എക്സ്പ്രസ്സ്‌ ന് കൊടുത്ത അഭിമുഖത്തിൽ വ്യക്തമാക്കിയിരുന്നു അതോടൊപ്പം തന്നെ താൻ തന്റെ മനോവികാരങ്ങൾ മൂടിവെക്കാൻ ഇഷ്ട്ടപ്പെടുന്ന ഒരാളല്ല എന്നും ഹാർദിക് കൂട്ടിച്ചേർത്തു.
ഡൊമസ്റ്റിക് കരിയർ
2013 വരെ ബറോഡ ക്രിക്കറ്റ്‌ ടീമിൽ തന്റെ സാന്നിധ്യം അറിയിച്ച  പാണ്ട്യ 2013-2014 ലെ സൈദ് മുസ്തഖ് അലി കിരീടം ബറോഡാക് നേടിക്കൊടുക്കുന്നതിൽ നിർണായക പങ്ക് വഹിച്ചു .2015 ലെ ഐ പി ൽ ൽ  ചെന്നൈക്കെതിരായ മത്സരത്തിൽ 8 ബോളിൽ നിന്നും 21 റൺസ് എടുത്തതിനോടൊപ്പം നാഴികക്കലുകളായി മാറിയ 3 ക്യാച്ചുകൾ എടുക്കുകയും ചെയ്തു.
ആ കളിയിൽ മുംബൈ വിജയത്തിലേക്ക്‌ കുതിച്ചപ്പോൾ വിജയശില്പിയായ പാണ്ട്യ മാൻ ഓഫ് ദി മാച്ച് അവാർഡിന് ഉടമയുമായി.
ഇന്റർനാഷണൽ കരിയർ
2016 ജനുവരി 27 ന് ട്വന്റി20 ഇന്റർനാഷണൽ ക്രിക്കറ്റ്‌ മത്സരത്തിൽ ഇന്ത്യക്ക് വേണ്ടി അരങ്ങേറ്റം കുറിച്ചു .
ഓസ്‌ട്രേലിയെക്കെതിരായുള്ള ആ മത്സരത്തിൽ 2 വിക്കറ്റ്സ് നേടുകയും ചെയ്തു ആ 22 കാരൻ .
ആദ്യ വിക്കറ്റ് ക്രിസ് ലൈൻ ആയിരുന്നു .2016 ഏഷ്യ കപ്പിൽ ബംഗ്ലാദേശിനെതിരെ 18 ബോളുകളിൽ നിന്നും 31 റൺസ് എടുത്ത്‌ ഇന്ത്യയെ ഒരു മെച്ചപ്പെട്ട ടോട്ടലിലേക് എത്തിക്കാൻ ഹാർദിക്കിന് സാധിച്ചു .2016 മാർച്ച് 23 ന് ബംഗ്ലാദേശിനെതിരായുള്ള ICC വേൾഡ് ട്വന്റി20 മത്സരത്തിൽ അവസാന ഓവറിലെ അവസാന 3 ബോളുകളിൽനിന്നും നിർണായകമായ 2 വിക്കറ്റ് സ്വന്തമാക്കി ഇന്ത്യയെ വിജയത്തിലേക്കെത്തിച്ചു .
ഒരു റണിനായിരുന്നു ഇന്ത്യ ബംഗ്ലാദേശിനെ പരാജയപ്പെടുത്തിയത്.2016 നവംബറിൽ ഇംഗ്ലണ്ടിനെതിരായുള്ള ടെസ്റ്റ്‌ പരമ്പരയിൽ അംഗമായ പാണ്ട്യ ഇന്ത്യൻ ക്രിക്കറ്റ് ടീമിന്റെ മികച്ച ഓൾറൗണ്ടർ തന്നെ ആണ് എന്നതിൽ സംശയമൊന്നുംതന്നെയില്ല .
ഹാർഡെഞ്ചർവിഡ്ഡ ദേശീയോദ്യാനം
ഹാർഡങ്കെർവിഡ്ഡ ദേശീയോദ്യാനം (നോർവീജിയൻ: Hardangervidda nasjonalpark), 3,422 ചതുരശ്ര കിലോമീറ്റർ വിസ്തൃതിയുള്ളതും നോർവേയിലെ ഏറ്റവും വലിപ്പമുള്ളതുമായ ദേശീയോദ്യാനമാണ്.
കിഴക്ക് നുമെഡാൽ , ഉവ്‍ഡാൽർ എന്നിവിടങ്ങളിൽനിന്നു തുടങ്ങി, പടിഞ്ഞാറ് റോവെൽസെഗ്ഗി , ഉല്ലെൻസ്‍വാങ്ങ് എന്നിവിടങ്ങളിലൂടെ ഹാർഡെൻഞ്ചർ പർവ്വത പീഠഭൂമിക്കു (ഹാർഡെഞ്ചർവിഡ്ഡ) കുറുകെ ഇതു വ്യാപിച്ചു കിടക്കുന്നു.
1981 ൽ ദേശീയോദ്യാനമായി പ്രഖ്യാപിക്കപ്പെട്ട ഇത് വിനോദസഞ്ചാരികളുടെ പ്രിയപ്പെട്ട ഇടമാണ്.
വിനോദസഞ്ചാരികൾക്ക് കാൽനടയാത്ര, മലകയറ്റം , മീൻപിടുത്തം, സ്കീയിംഗ് എന്നിവയ്ക്കെല്ലാം  ഇവിടെ സൌകര്യങ്ങളുണ്ടു.